**ПРОТОКОЛ**

**№16**

**от редовно заседание на ОбС-Хайредин, проведено на 17.12.2020г.**

**Място на провеждане: Заседателната зала на Общински съвет**

**Начало: 09:30часа.**

**Край: 11:00 часа.**

**Днес на 17.12.2020 г./ четвъртък / от 09:30 часа се проведе редовно заседание на Общински съвет – Хайредин.**

**В работата взеха участие 11/единадесет /, от избрани 11 / единадесет/ общински съветници.**

**Отсъстващи: няма.**

**На заседанието присъстваха още:**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на Общински съвет на 17.12.2020г.***

 ***Г – жа Светла Петрова: Уважаеми Общински съветници.***

 ***Председателя на ОбС постави на гласуване***

 **Д Н Е В Е Н Р Е Д :**

1. **Докладна записка от Тодор Тодоров – Кмет на Община Хайредин, относно:Изменение и допълнение на Наредба №10 за определяне на размера на общинските такси и цени на услуги в Община Хайредин във връзка с актуализиране цените за приемане и обработка на отпадъци**
2. **. Докладна записка от Тодор Тодоров – Кмет на Община Хайредин, относно:Предоставяне на част от имот – публична общинска собственост за безвъзмездно управление на районно управление на полицията – гр. Козлодуй.**
3. **Докладна записка от Тодор Тодоров – Кмет на Община Хайредин, относно:Изменение на Наредба №12 за определяне на размера на местните данъци на територията на община Хайредин.**
4. **Докладна записка от Тодор Тодоров – Кмет на Община Хайредин, относно:Заявление от „Римекс Ойл“ЕООД“ за наемане на общинска сграда.**
5. **Други**
6. **Молби**

 **ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ – НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Докладна записка от Тодор Тодоров – Кмет на Община Хайредин, относно:Изменение и допълнение на Наредба №10 за определяне на размера на общинските такси и цени на услуги в Община Хайредин във връзка с актуализиране цените за приемане и обработка на отпадъци**

**РЕШЕНИЕ**

**№127**

**На основание чл.21, ал.1, т.23 от ЗМСМА във връзка с чл.66, ал.1 от ЗМДТ, чл.16, ал.1 от Наредбата за определянето и администрирането на местните такси и цени на услуги територията на община Хайредин, приемам План – сметка за приходите и необходимите разходи по чл.66, ал.1 от ЗМДТ за община Хайредин за 2021г.**

**ГЛАСУВАЛИ:„ЗА” – 10**

 **„ПРОТИВ” – 1 (М.Линдова)**

**„ВЪЗД.СЕ” -НЯМА**

**РЕШЕНИЕТО СЕ ПРИЕМА!!!**

**По т.2 от дневния ред: Докладна записка от Тодор Тодоров – Кмет на Община Хайредин, относно:Предоставяне на част от имот – публична общинска собственост за безвъзмездно управление на районно управление на полицията – гр. Козлодуй.**

**РЕШЕНИЕ**

**№128**

**„На основание чл.21, ал.2 във връзка с чл.21, ал.1, т.8 от ЗМСМА, чл.12, ал.3 от ЗОС и чл.14 от Наредбата за придобиване, управление и разпореждане с общинско имущество:**

**1.Общински съвет Хайредин предоставя за безвъзмездно управление на Районно управление на полицията – гр. Козлодуй, общинска собственост с обща площ 122,39кв.м. представляваща пет броя помещения /стаи/ с обща площ 92,72кв.м., коридор с площ 23,67кв.м. и санитарен възел с площ 6кв.м., разположени в югоизточната част от втория етаж на масивна триетажна сграда /бивше АПК/, актувана с Акт за публична собственост № 240 от 11.06.2014г., находящ се в УПИ – ХV, пл.№1049, кв.67 по план на с.Хайредин, с адрес- с.Хайредин, Площад на героите за срок от 5/пет/ години.**

**2.Ползваните консумативи – ел.енергия, вода и др. са за сметка на Районно управление на полицията – гр.Козлодуй.**

**2.Възлага на Кмета на Община Хайредин изпълнение на решението за сключване на договор за безвъзмездно управление с Районно управление на полицията – гр.Козлодуй.“**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.3 от дневния ред: Докладна записка от Тодор Тодоров – Кмет на Община Хайредин, относно:Изменение на Наредба №12 за определяне на размера на местните данъци на територията на община Хайредин.**

**РЕШЕНИЕ**

**№129**

**Общински съвет с.Хайредин, на основание чл.21, ал.2 от Закона за местното самоуправление и местната администрация, във връзка с чл.1, ал.2 от Закона за местните данъци и такси приема следното изменение в Наредба №12 за определяме размера на местните данъци на територията на община Хайредин:**

 **§1.В чл.15, ал.1 се изменя и придобива следното съдържание:**

 **„чл.15 Размерът на данъка върху недвижимите имоти с изключение на недвижимите имоти по т.2, се определят в размер на 2,5 на хиляда върху данъчната оценка на недвижимия имот.“**

 **§2.В чл.36 ал.2 се изменя и придобива следното съдържание:**

 **„Чл.36 (2) При безвъзмездно придобиване на имущество данъкът е в размер на 3 на сто върху оценката на прехвърляното имущество, а при замяна – върху оценката на**

**имуществото с по – висока стойност.“**

 **§3.В чл.44, ал.1 т.1 се изменя и придобива следното съдържание:**

 **„Чл.44(1)1. Имущественият компонент се определя от стойността на данъка в зависимост от мощността на двигателя, коригирана с коефициента в зависимост от годината на производство на автомобила по следната формула:**

**ИмК = CkW x КгП,**

**Където:**

**CkW е частта от стойността на данъка в зависимост от мощността на двигателя, която се определя от мощността на двигателя и размера на данъка, определен от общинския съвет с наредба по чл.1, ал.2 ЗМДТ в следните граници:**

**А)до 55 kW включително – 0,80лв. за 1 kW**

**Б)над 55 kW до 74 kW включително – 1,10лв. за 1 kW**

**В)над 74 kW до 110 kW включително – 2.70лв. за 1 kW**

**Г)над 110 kW до 150 kW включително – 2,60лв. за 1 kW**

**Д)над 150 kW до 245 kW включително – 4,00лв.за 1 kW**

**Е)над 245 kW - 5,00лв. за 1 kW;**

 **§4.Изменението влиза в сила от 01.01.2021 година.**

**ГЛАСУВАЛИ:„ЗА” – 10**

**„ПРОТИВ” – 1(М.Линдова)**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.4 от дневния ред: Докладна записка от Тодор Тодоров – Кмет на Община Хайредин, относно:Заявление от „Римекс Ойл“ЕООД“ за наемане на общинска сграда.**

**РЕШЕНИЕ**

**№130**

**„1.Общински съвет Хайредин, на основание чл.21, ал.1, т.8 от ЗМСМА и чл.14, ал.2 от ЗОС упълномощавам Кмета на Общината да проведе публичен търг с явно наддаване за отдаване под наем за срока от 5 години на сграда със застроена площ 53кв.м. УПЪ-ХVIII, пл.№2195 в кв.49 по регулационния план на с.Хайредин(автоспирката), актувана с Акт за частна общинска собственост №119/20.05.2009г., за извършване на търговска дейност на дребно с препарати за растителна защита и торове – агроаптека, съгласно изискванията на Наредба №5 на Обс – Хайредин, приета с Решение №350/17.09.2010г.**

**2,Общински съвет Хайредин, определя начален тръжен месечен наем в размер на 3лв/кв.м. с ДДС или за цялата сграда – 159лв. с ДДС(53кв.м.х3лв.), съгласно „Тарифата за определяне на началния размер на месечния наем за 1кв.м. при предоставяне на помещения, терени и места, собственост на Община Хайредин“.“**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

***Поради изчерпване на дневния ред заседанието бе закрито в 11:00 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОБС-Хайредин:…………………**

 **/В.Иванова / /Светла Петрова/**